Diari Oficial de la Generalitat Valenciana


Sumari del DOGV 8904, del 14-09-2020 (2020/7325)

RESOLUCIÓ d'11 de setembre de 2020, de la consellera de Sanitat Universal i Salut Pública, per la qual es prorroga per 7 dies la Resolució d'1 de setembre de 2020, de la consellera de Sanitat Universal i Salut Pública, que acordava mesures addicionals en el municipi de Benigànim durant 14 dies naturals comptats a partir del dia de la publicació d'aquesta resolució, com a conseqüència de la situació de crisi sanitària ocasionada per la Covid-19 que viu en l'actualitat la localitat, i s'estableixen noves mesures en el municipi esmentat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8904

Data del DOGV
:   14-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7325


Data del document
:   11-09-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * salut pública
    * legislació
    * malaltia infecciosa
    * assistència social
    * política sanitària
    * benestar social

RESOLUCIÓ d'11 de setembre de 2020, de la consellera de Sanitat Universal i Salut Pública, per la qual es prorroga per 7 dies la Resolució d'1 de setembre de 2020, de la consellera de Sanitat Universal i Salut Pública, que acordava mesures addicionals en el municipi de Benigànim durant 14 dies naturals comptats a partir del dia de la publicació d'aquesta resolució, com a conseqüència de la situació de crisi sanitària ocasionada per la Covid-19 que viu en l'actualitat la localitat, i s'estableixen noves mesures en el municipi esmentat. [2020/7325]  
  
  
Antecedents de fet  
Amb data 1 de setembre de 2020, es publica en el Diari Oficial de la Generalitat Valenciana, la Resolució d'1 de setembre de 2020, de la consellera de Sanitat Universal i Salut Pública, per la qual es deixa sense efectes la Resolució de 30 d'agost de 2020, de la consellera de Sanitat Universal i Salut Pública, per la qual s'acorda mesures addicionals en el municipi de Benigànim durant 14 dies naturals comptats a partir del dia de la publicació d'aquesta resolució, com a conseqüència de la situació de crisi sanitària ocasionada per la Covid-19 que viu en l'actualitat la localitat, i s'estableixen noves mesures en el municipi esmentat.  
  
Mitjançant la interlocutòria 57/2020 del Jutjat contenciós administratiu número 5 de València, de data 3 de setembre de 2020 es va ratificar la Resolució d'1 de setembre de 2020, de la consellera de Sanitat Universal i Salut Pública, i es va ordenar la publicació immediata de la resolució amb la indicació dels recursos corresponents que procedisquen contra aquesta resolució, la qual cosa va motivar la publicació de la correcció d'errades de la Resolució d'1 de setembre de 2020, de la consellera de Sanitat Universal i Salut Pública, en Diari Oficial de la Generalitat Valenciana de data 4 de setembre de 2020.  
La Resolució d'1 de setembre de 2020, de la consellera de Sanitat Universal i Salut Pública, va acordar una sèrie de mesures en el municipi de Benigànim (València) durant un període de 14 dies naturals comptats a partir de la seua data de publicació.  
La situació en el municipi de Benigànim a nivell epidemiològic continua requerint de mesures excepcionals, perquè segons refereix l'informe de la subdirecció general d'Epidemiologia, Vigilància de la Salut i Sanitat Ambiental, de data 11 de setembre de 2020 «malgrat la millora observada en el municipi, es manté la transmissió comunitària sostinguda, amb un nombre de casos molt superior als casos esperats, amb uns indicadors d'avaluació de risc que indiquen que el nivell de risc es manté alt, i amb un desplaçament de les edats dels casos amb el consegüent increment en l'ocupació de llits i unitat de crítics de l'hospital. Per tot això, és recomanable el manteniment de les mesures preventives excepcionals per un període de set dies».  
  
Atesa la proposta de la directora general de Salut Pública i les addicions i informes del Servei d'Epidemiologia, Vigilància de la Salut i Sanitat Ambiental i del Centre de Salut Pública de Xàtiva, tots de data 11 de setembre de 2020, que avalen aquesta proposta, i de conformitat amb l'article 81.1 b) de la Llei 10/2014, de 29 de desembre, de la Generalitat, de salut de la Comunitat Valenciana, resolc:  
  
  
Primer  
Acordar la pròrroga de la Resolució d'1 de setembre de 2020, de la consellera de Sanitat Universal i Salut Pública, per la qual es deixa sense efectes la Resolució de 30 d'agost de 2020, de la consellera de Sanitat Universal i Salut Pública, per la qual s'acorden mesures addicionals en el municipi de Benigànim durant 14 dies naturals comptats a partir del dia de la publicació d'aquesta resolució, com a conseqüència de la situació de crisi sanitària ocasionada per la Covid-19 que viu en l'actualitat la localitat i s'estableixen noves mesures en el municipi esmentat, per un període addicional de 7 dies naturals a comptar des de les 00.00 hores del dia 15 de setembre de 2020.  
  
Segon  
Donar trasllat a l'Advocacia General de la Generalitat per a sol·licitar la ratificació judicial prevista en el paràgraf 2n de l'article 8.6 de Llei 29/1998, de 13 de juliol, reguladora de la jurisdicció contenciosa administrativa.  
  
Tercer  
Donar trasllat de la present resolució a la Delegació del Govern, a l'Ajuntament de Benigànim i als ajuntaments limítrofs, a l'efecte de recaptar la seua cooperació i col·laboració, si és el cas, a través dels cossos i forces de seguretat i de la policia local, per al control i aplicació de les mesures adoptades.  
  
València, 11 de setembre de 2020.- La consellera de Sanitat Universal i Salut Pública: Ana Barceló Chico.